**Formål:**Formålet med dette princip er at skabe rammer/retningslinjer for elevernes udbytte af undervisningen. Disse rammer skal være med at danne udgangspunkt for en respektfuld dialog mellem skole og hjem.

Dette princip omfatter udelukkende underretning af hjemmene om elevernes udbytte af undervisningen. Princippet skal dog ses i sammenhæng med ”Princip for samarbejdet mellem skole og hjem på Ishøj Skole” for at danne det samlede billede af samarbejdet mellem skole og hjem på Ishøj Skole.

**Mål**:

* At hjemmet efter behov orienteres om elevens faglige og personlige udvikling.

**Skolens ansvar:**

* I skolens vurdering af den enkelte elevs udbytte af undervisningen indgår faglige færdigheder, arbejdsindsats, samarbejdsevne, arbejdsvaner, kreativitet, mål, muligheder, personlig og alsidig udvikling.
* Der udarbejdes meddelelsesbog for den enkelte elev, hvor der tages udgangspunkt i et ressourcesyn.
* Der afholdes én årlig skole/hjem-samtale for alle elever. Derudover kan der aftales yderligere samtaler med hjemmet efter behov, både efter ønske fra forældre, personale og/eller ledelse.
* I 8. og 9. klasse underrettes hjemmet desuden to gange årligt med et karakterblad. Der gives karakter i alle fag, der til 9. klasses prøven er obligatoriske eller til udtræk. Karaktererne gives efter 7-trinsskalaen (12-skalaen). Karaktererne gives ud fra en faglig vurdering.
* I 7. klasse kan der, hvis det er formålstjenesteligt, gives karakterer i alle eller udvalgte fag efter 7-trinsskalaen. Disse karakterer bliver ikke officielt registreret og fremgår ikke af karakterbladene i 8. og 9. klasse
* Personale og ledelse sørger for, at dialogen med forældre om deres barns udbytte af undervisningen føres på en konstruktiv og respektfuld måde.

**Forældrenes ansvar:**

* Forældrene respekterer, at skolens vurdering af den enkelte elevs udbytte af undervisningen er en fagprofessionel vurdering.
* Forældrene fører en konstruktiv og respektfuld dialog med skolen om deres barns udbytte af undervisningen.

**Elevernes ansvar:**

* Eleverne indgår i en alderssvarende dialog med skolen om udbyttet af undervisningen i samarbejde med den enkeltes forældre.

**Succeskriterier**At vurderingerne og dialogen om elevens udbytte af undervisningen opleves positivt og konstruktivt af skole, forældre og elever.

**Tilsyn**Tilsyn og eventuel revidering planlægges til første halvår 2027.